biswa921/hiwiki-latest-pages-articles-raw huggingface dataset:
उज़बेक लोग

thumb|230px|दो उज़बेक बच्चे
उज़बेक मध्य एशिया में बसने वाली एक तुर्की-भाषी जाति का नाम है। उज़बेकिस्तान की अधिकाँश आबादी इसी नसल की है, हालाँकि उज़बेक समुदाय बहुत से अन्य देशों में भी मिलते हैं, जैसे कि अफ़्ग़ानिस्तान, ताजिकिस्तान, किर्गिज़स्तान, तुर्कमेनिस्तान, काज़ाख़स्तान, रूस, पाकिस्तान, मंगोलिया और चीन के शिनजियांग प्रान्त में। विश्व भर में लगभग २.३ करोड़ उज़बेक लोग हैं और यह पूरे विश्व की मनुष्य आबादी का लगभग ०.३% हैं। इन्हीं लोगों में युद्ध की सुप्रसिद्ध तुलुगमा पद्धति प्रचलित थी।भारतीय इतिहास एवं संस्कृति एन्साइक्लपीडिया, डॉ॰ हुकमचंद जैन एवं एस॰सी॰ विजय, जैन प्रकाशन मंदिर, जयपुर, संस्करण-2008, पृष्ठ-310. भारत में मुग़ल सलतनत की स्थापना करने वाला बाबर भी नसल से उज़बेक जाति का ही था।Central Asia: a strategy for India's look-north policy, Suryakant Nijanand Bal, Lancer Publishers, 2004, ISBN 978-81-7062-273-4, ... knowledge that the Uzbek Babar hailing from Andijan in the Ferghana Valley founded the Mughal Empire, or that Taimur Lenk was also an Uzbek came much later ...

 नाम की उत्पत्ति 
इतिहासकारों में 'उज़बेक' नाम के स्रोत को लेकर मतभेद है। कुछ का मानना है कि यह नाम मंगोल राजा उज़बेक ख़ान (जन्म: १२८२ – मृत्यु: १३४१) के नाम से आया है।Findley, Carter Vaughn. The Turks in World History, Oxford University Press (2005), p. 104. अन्य विशेषज्ञों का कहना है कि यह तुर्की भाषाओँ के दो शब्दों से आता है: 'ओज़' (मतलब 'स्वयं') और 'बेग' (मतलब 'मालिक', यह भारत में पारिवारिक नाम के रूप में भी देखा जाता है), यानी 'वह जो स्वयं मालिक हो'। कुछ तुर्की भाषाओँ में 'ओगुज़' का अर्थ 'क़बीला' या 'फ़ौजी टुकड़ी' होता है और इस आधार पर कुछ इतिहासकार मानते हैं कि 'उज़बेक' वास्तव में 'ओगुज़-बेग' का बिगड़ा हुआ रूप है। विवाद जारी है।

 उज़बेक जाति की जड़े 
१३वीं सदी ईसवी से पहले मध्य एशिया के अधिकाँश भाग में हिंद-यूरोपीय भाषाएँ बोलने वाले लोग सब से ज़्यादा थे, मसलन शक, सोग़दाई, बैक्ट्रीयाई, वग़ैराह। १३वीं शताब्दी के बाद मंगोल साम्राज्य फैला और इस पूरे इलाक़े पर तुर्की और मंगोल नसल के लोग छा गए। माना जाता है कि उज़बेक लोग पहले के हिंद-यूरोपीय भाषी लोगों और बाद में आने वाले तुर्की-मंगोल लोगों का मिश्रण हैं। आधुनिक उज़बेक भाषा पुरानी चग़ताई तुर्की भाषा की संतान है। सम्राट बाबर इसी चग़ताई भाषा के मातृभाषी थे और बाबरनामा इसी भाषा में लिखी गई है। शुद्ध तुर्की की तुलना में उज़बेक भाषा पर फ़ारसी का असर दिखाई देता है जो शायद उज़बेक लोगों की प्राचीन हिंद-यूरोपीय जड़ों की वजह से हो।

 आनुवंशिकी (जॅनॅटिक) जड़ें 
बहुत से उज़बेकी पुरुषों का पितृवंश समूह आर१ए (R1a) होता है। एशिया में यह हिंद-यूरोपी भाषाएँ बोलने वालों में पाया जाता है और बहुत से उत्तर भारतीयों और रूसियों का भी यही पितृवंश है।

 धर्म 
उज़बेक लोग अधिकतर सुन्नी इस्लाम के हनफी पन्थ के अनुयायी होते हैं।

 इन्हें भी देखें 
 उज़्बेकिस्तान
 उज़्बेक भाषा
 मंगोल
 तुर्की भाषाएँ

 सन्दर्भ 

श्रेणी:एशिया की मानव जातियाँ
श्रेणी:उज़्बेकिस्तान
श्रेणी:उज़्बेकिस्तान की जातियाँ
श्रेणी:अफ़्गानिस्तान की जातियाँ
श्रेणी:चीन की जातियाँ
श्रेणी:तुर्की जातियाँ
श्रेणी:मध्य एशिया
एक्स-मैन (फ़िल्म)

एक्स-मेन () 2000 में बनी अमरिकी सुपरहीरो फ़िल्म है और एक्स-मेन फ़िल्म श्रंखला की शुरुआत करती है।

 पात्र 
चरित्र मूल अभिनेता  हिन्दी डबिंगवुल्वरिन/लोगनह्यू जैकमैनविराज आधवस्टॉर्म/ओरोरो मुनरोहैल बेरीमोना घोष शेट्टीमेग्निटो/एरिक लैनशरइयान मैक'केलन ---जीन ग्रेफेमकी जैनसेन ---रोग/मारीऐना पैक्विन ---हैंक/बिस्टकेल्से ग्रामेर ---स्कॉट/सायक्लॉप्सजेम्स मार्सडेन ---रेवन/मिस्टिकरेबेका रोमिन ---सेनेटर रॉबर्ट केलीब्रुस डैविसनकिशोर भट्टजॉन/पायरोऐरॉन स्टैनफोर्ड ---प्रोफेसर चार्लस ज़ेवियरपैट्रिक स्टिवर्ट ---सेबरटुथटायलर मेनउदय सबनीसबॉबी/आइसमैनशॉन ऐशमोरअंकुर जवेरी

 हिन्दी डबिंग कलाकार 
 डब संस्करण जारी करने का वर्ष: ६ अक्टूबर, २००० (सिनेमा)
 मीडिया: सिनेमा/वीसीडी/डीवीडी/ब्लू-रे डिस्क
 निर्देशक: लीला रॉय घोष †
 अनुवाद: ????
 समायोजन: ????
 उत्पादन: साउंड एण्ड विजन इंडिया

 सन्दर्भ 

बाहरी कड़ियाँ
 

श्रेणी:सुपरहीरो फ़िल्म
श्रेणी:मार्वल कॉमिक्स पर आधारित लाइव-एक्शन फ़िल्में
टुंडी

thumb|left|टुंडी में स्थित एक पहाडी़
thumb|left|टुंडी के पास बराकर नदी
भारत जिला के अन्तर्गत टुंडी एक विधानसभा क्षेत्र है। प्राचीन समय में यहा भील और कोल जनजातियों का शासन था ।
यह गोविंदपुर गिरीडीह मुख्य मार्ग पर स्थित है।
यह क्षेत्र अभी भी आधुनिकता से अछुता है।
ग्रामीण आदिवासी परिवेश समाज की झलक देखने को मिलती है।
टुंडीवाशी जंगली हाथियों के कहर से परेशान है।
किसानों के खेतो मे लगे धान की फसल उत्पाती हाथिंयो को 
रिहायशी इलाको में खींच लाती है।

 संदर्भ 

श्रेणी:झारखण्ड के गाँव
शहजादी का रोजा

REDIRECT चंदेरी#.E0.A4.B6.E0.A4.B9.E0.A4.9C.E0.A4.BE.E0.A4.A6.E0.A5.80_.E0.A4.95.E0.A4.BE_.E0.A4.B0.E0.A5.8B.E0.A4.9C.E0.A4.BE
जामा मस्जिद, दतिया

REDIRECT चंदेरी#.E0.A4.9C.E0.A4.BE.E0.A4.AE.E0.A4.BE_.E0.A4.AE.E0.A4.B8.E0.A5.8D.E0.A4.9C.E0.A4.BF.E0.A4.A6
परमेश्वर ताल

REDIRECT चंदेरी#.E0.A4.AA.E0.A4.B0.E0.A4.AE.E0.A5.87.E0.A4.B6.E0.A5.8D.E0.A4.B5.E0.A4.B0_.E0.A4.A4.E0.A4.BE.E0.A4.B2
शिआन

thumb|240px|शिआन के नज़ारे, ऊपर बाई तरफ़ से घड़ी की तरह गोल घुमते हुए: मिटटी की फ़ौज, 'महान जंगली बत्तख़' बौद्ध पगोडा, शिआन ढोल मंज़िल, शिआन घंटाघर, शिआन की नगर दीवार, तंग स्वर्ग बाग़
शिआन (चीनी: 西安; अंग्रेज़ी: Xi'an) चीन के शान्शी प्रांत की राजधानी है और चीन की प्रशासनिक प्रणाली में शहरी उपप्रान्त का दर्जा रखता है। वेई नदी के किनारे स्थित शिआन का इतिहास ३,१०० वर्षों से चला आ रहा है और यह चीन के प्राचीनतम शहरों में से एक है। मिंग राजवंश के दौर से पहले इसे 'चंगअन' के नाम से जाना जाता था। शिआन प्राचीन चीन की चार महान राजधानियों में से एक है और कई चीनी राजवंशों ने इसे अपनी राजधानी के रूप में प्रयोग किया है, जिनमें झोऊ, चिन, हान, सुई और तंग राजवंश शामिल हैं।The Geography of China: Sacred and Historic Places, Britannica Educational Publishing, The Rosen Publishing Group, 2010, ISBN 978-1-61530-182-9 शिआन ऐतिहासिक रेशम मार्ग का सब से पूर्वी केंद्र था, जहाँ से माल मध्य पूर्व, भारत और यूरोप के बाज़ारों तक आया-जाया करता था। चीन की प्रसिद्ध 'मिटटी की फ़ौज' भी शिआन में ही स्थित है, जो अब पर्यटकों के लिए एक बड़ा आकर्षण है और जिसमें सन् १९७४ में हज़ारों सैनिकों की मूर्तियाँ कुछ किसानों को अकस्माक ही प्रथम चिन सम्राट के मक़बरे में मिल गई।The first emperor: China's Terracotta Army, Jane Portal, Hiromi Kinoshita, Harvard University Press, 2007, ISBN 978-0-674-02697-1 सन् २०१० में शिआन शहरी क्षेत्र की आबादी लगभग ८० लाख थी।

 इन्हें भी देखें 
 शान्शी प्रांत
 तंग राजवंश
 चीन

 सन्दर्भ 

श्रेणी:चीन का इतिहास
श्रेणी:चीन के नगर
श्रेणी:चीन की ऐतिहासिक राजधानियाँ
श्रेणी:शान्श़ी के शहर
श्रेणी:चीन के शहर
ईदगाह मस्जिद, काशगर

thumb|230px|काश्गर की ईदगाह मस्जिद
ईदगाह मस्जिद (उइग़ुर: , हेतगाह मॅसचिती; अंग्रेज़ी: Id Kah Mosque, ईद काह मॉस्क) पश्चिमी जनवादी गणतंत्र चीन के शिन्जियांग प्रान्त के काश्गर शहर में स्थित एक मस्जिद है। यह चीन की सबसे बड़ी मस्जिद है, जिसमें १०,००० से २०,००० नमाज़ी समा सकते हैं। रमज़ान के दौरान यहाँ कभी-कभी १ लाख लोगों तक का जमावड़ा हो जाता है। इसका निर्माण सन् १४४२ (अनुमानित) में शक़सिज़ मिर्ज़ा () ने करवाया, जो उस समय काश्गर के शासक थे।Intercontinental's best of China , Eugene Law, China Intercontinental Press, 2004, ISBN 978-7-5085-0429-2 यहाँ पहले से सन् ९९६ से बने हुए कुछ हिस्से थे जिन्हें मस्जिद में शामिल कर लिया गया।

 विवरण 
ईदगाह मस्जिद १६,८०० वर्ग मीटर के क्षेत्रफल पर फैली हुई है। मस्जिद के मुख और अन्य भागों में पीले रंग की टाइलें लगी हुई हैं और समय-समय पर इमारत की मरम्मत की जा चुकी है। मस्जिद का अध्ययन करने वाले विशेषज्ञों के अनुसार इस मस्जिद की शैली मध्य एशिया और मध्य पूर्व से ज़्यादा मिलती है और चीन की अन्य मस्जिदों से कम। सामने के आँगन में पेड़ लगे हुए हैं और वहाँ पानी से भरा एक हौज़ है जहाँ अनुयायी मस्जिद के मुख्य भाग में दाख़िल होने से पूर्व वुज़ु करते हैं (यानी हाथ इत्यादि धोकर शुद्ध करते हैं)।

 इन्हें भी देखें 
 काश्गर

 सन्दर्भ 

श्रेणी:चीन के धार्मिक स्थल
श्रेणी:मध्य एशिया के धार्मिक स्थल
श्रेणी:मस्जिद
श्रेणी:शिंजियांग
तिब्बती-बर्मी भाषा-परिवार

thumb|220px|बर्मा के भाषा-परिवार
thumb|220px|भारतीय उपमहाद्वीप के भाषा-परिवार
thumb|220px|चीन के भाषा-परिवार
तिब्बती-बर्मी भाषा परिवार पूर्वी एशिया, दक्षिण-पूर्वी एशिया के पहाड़ी इलाक़ों और भारतीय उपमहाद्वीप में बोली जाने वाली लगभग ४०० भाषाओं का एक भाषा-परिवार है। इसका नाम इस परिवार की दो सब से ज़्यादा बोली जाने वाली भाषाओं पर रखा गया है - तिब्बती भाषा (जो ८० लाख से अधिक लोग बोलते हैं) और बर्मी भाषा (जो ३.२ करोड़ से अधिक लोग बोलते हैं)। यह भाषा-परिवार चीनी-तिब्बती भाषा परिवार की एक उपशाखा है, लेकिन चीनी भाषा और इन भाषाओँ में बहुत अंतर है।Research on Tibeto-Burman languages, Austin Hale, Walter de Gruyter, 1982, ISBN 978-90-279-3379-9

 इन्हें भी देखें 
 तिब्बती भाषा
 बर्मी भाषा
 चीनी-तिब्बती भाषा परिवार

 सन्दर्भ 

श्रेणी:भाषा-परिवार
*
तुजिया भाषा

thumb|220px|तुजिया चीन के मध्य के एक क्षेत्र (भूरा रंग) में बोली जाती है
तुजिया भाषा (चीनी: 土家语, तुजियायु) मध्य चीन में बसने वाले तुजिया लोगों द्वारा बोले जानी वाली तिब्बती-बर्मी भाषा-परिवार की एक भाषा है। इसकी दो उपभाषाएँ हैं: उत्तरी और दक्षिणी। दोनों ही सुरभेदी भाषाएँ हैं, जिनमें बोलते समय लगाए गए सुर के अनुसार शब्दों का अर्थ अलग होता है। तुजिया ने अपने आस-पड़ोस की भाषाओँ से इतने शब्द लिए हैं की उसका तिब्बत-बर्मी परिवार में आगे ठीक से श्रेणीकरण करना मुमकिन नहीं हो सका है।The Culture of China, The Rosen Publishing Group, 2010, ISBN 978-1-61530-183-6, ... The Tujia people, who refer to themselves as Bizika, are distributed throughout western Hunan ... belongs to the Tibeto-Burman group of Sino-Tibetan languages, and, two dialects, northern and southern, are often distinguished ... सन् २००५ की जनगणना में हालांकि तुजिया नसल के ८० लाख लोग गिने गए थे, उनमें से केवल ७०,००० ही तुजिया भाषा को मातृभाषा के रूप में प्रयोग करने वाले पंजीकृत हुए।

 लिपि 
ऐतिहासिक रूप से तुजिया लिखी नहीं जाती थी और उसकी अपनी लिपि नहीं है। कुछ प्राचीन किताबें मिलीं हैं जिनमें तुजिया शब्दों को चीनी लिपि के चित्रलेखों के ज़रिये प्रस्तुत करने की कोशिश की गई है। वर्तमान युग में तुजिया लिखने के लिए रोमन लिपि का इस्तेमाल किया जाता है।

 इन्हें भी देखें 
 तुजिया लोग
 तिब्बती-बर्मी भाषाएँ

 सन्दर्भ 

श्रेणी:तिब्बती-बर्मी भाषाएँ
श्रेणी:चीन की भाषाएँ
अल्ताई भाषा-परिवार

अल्ताई (अंग्रेज़ी: Altaic languages, ऑल्टेइक लैन्गवेजिज़) एक भाषा-परिवार है जिसमें तुर्की भाषाएँ, मंगोल भाषाएँ, तुन्गुसी भाषाएँ, जापानी भाषाएँ और कोरियाई भाषा आती हैं। अल्ताई भाषाएँ यूरेशिया के बहुत ही विस्तृत क्षेत्र में बोली जाती हैं जो पूर्वी यूरोप से लेकर मध्य एशिया से होता हुआ सीधा जापान तक जाता है। इस परिवार में कुल मिलकर लगभग ७० जीवित भाषाएँ आती हैं और इन्हें बोलने वालों की तादाद वर्तमान विश्व में लगभग ५० करोड़ है।

 विवाद 
बहुत से भाषावैज्ञानिकों के इस भाषा-परिवार के अस्तित्व को मानाने के बावजूद कुछ ऐसे विद्वान भी हैं जो इसे नहीं मानते। इनका कहना है कि ऐसा कोई भाषा-परिवार नहीं है और इन सब पृथक भाषाओँ को ज़बरदस्ती एक समूह में ठूंसा जा रहा है। यह बात सभी मानते हैं कि इन भाषाओँ की बहुत सी चीज़ें आपस में मिलती हैं। अल्ताई भाषा-परिवार के हिमायती कहते हैं कि यह इसलिए हैं क्योंकि यह सभी एक ही प्राचीन आदिम-अल्ताई भाषा की संतानें हैं। अल्ताई भाषा-परिवार के विरोधी कहते हैं कि ऐसी कोई भाषा कभी थी ही नहीं और इन भाषा की समानताएँ इसलिए उत्पन्न हुई क्योंकि इन्हें बोलने वालों में आपसी मिश्रण बहुत रहा है जिस से इन्होंने एक-दुसरे को गहरे रूप से प्रभावित किया है।Concise encyclopedia of languages of the world , Keith Brown, Sarah Ogilvie, Elsevier, 2008, ISBN 978-0-08-087774-7, ... The most serious problems are the extensive borrowing among the 'Altaic' languages, lack of convincing cognates, lack of basic vocabulary, extensive areal diffusion, problems with the putative sound correspondences ...

 नाम की उत्पत्ति 
भाषावैज्ञानिकों का मानना है कि यह भाषा-परिवार जिस आदिम भाषा से शुरू हुआ वह मध्य एशिया के अल्ताई पर्वतों में बोली जाती थी। इसी से इस भाषा-परिवार का नाम पड़ गया है।Dictionary of Languages: The Definitive Reference to More Than 400 Languages, Andrew Dalby, Columbia University Press, 2004, ISBN 978-0-231-11569-8, ... The name Altaic is taken from the Altai mountain range of Asiatic Russia which seems to lie close to the point of origin from which Altaic languages must, many millennia ago, have begun to spread ...

 इन्हें भी देखें 
 भाषा-परिवार
 तुर्की भाषा-परिवार

 सन्दर्भ 

श्रेणी:भाषा-परिवार
श्रेणी:मंगोल इतिहास
*
मंगोल भाषा-परिवार

thumb|240px|मोंगोल भाषाओँ का विस्तार
मंगोल भाषाएँ (अंग्रेज़ी: Mongolic languages, मोंगोलिक लैग्वेजिज़) पूर्वी एशिया और मध्य एशिया में बोली जाने वाली भाषाओँ का एक भाषा-परिवार है। इसकी सब से नुमाया भाषा मंगोल भाषा है, जो मंगोलिया और चीन के भीतरी मंगोलिया प्रान्त के मंगोल समुदाय कि प्रमुख भाषा है और जिसे लगभग ५२ लाख लोग बोलते हैं। कुछ भाषावैज्ञानिकों के हिसाब से मंगोल भाषाएँ अल्ताई भाषा-परिवार की एक उपशाखा है। मंगोल के अलावा मंगोल भाषा-परिवार में कई अन्य भाषाएँ भी आती हैं, जैसे कि रूस के साइबेरिया क्षेत्र में बोली जाने वाली बुर्यात भाषा, चीन के चिंग हई प्रान्त में बोली जाने वाली कन्गजिआ भाषा और चीन के ही शिनजियांग प्रान्त में बोली जाने वाली दोंगशियांग भाषा।The Mongolic languages , Juha Janhunen, Psychology Press, 2003, ISBN 978-0-7007-1133-8

 इन्हें भी देखें 
 मंगोल भाषा
 अल्ताई भाषा-परिवार

 सन्दर्भ 

श्रेणी:मंगोल भाषाएँ
श्रेणी:भाषा-परिवार
हुई लोग

thumb|230px|कुछ हुई मुस्लिम लोग
हुई लोग (चीनी भाषा: 回族, हुईज़ू; श्याओ'अरजिंग: ) चीन की सरकार द्वारा मान्य एक जाति है जिसके सदस्य मुख्य रूप से चीनी भाषा अपनी मातृभाषा के रूप में बोलने वाले मुस्लिम लोग हैं। इनमें से बहुत से लोग वे हैं जिनके पूर्वज रेशम मार्ग पर यात्री थे और चीन में आ बसे और जिन्होनें चीनी संस्कृति और भाषा अपना ली। हुई लोग सांस्कृतिक दृष्टि से और काफ़ी हद तक देखने में चीन के बहुसंख्यक हान चीनी समुदाय के सदस्यों से मिलते जुलते हैं, लेकिन इन्हें चीन में हान नहीं समझा जाता। यह भी ध्यान रहे कि यह चीन के अन्य मुस्लिम समुदायों, जैसे कि उइग़ुर लोग, से भी भिन्न समझे जाते हैं। हुई लोगों का खान-पान हान चीनियों से मिलता है, लेकिन इसमें कुछ भिन्नताएँ हैं, मसलन ये सूअर का मांस नहीं खाते जो वरना चीनी खाने में आम है।China's Muslim Hui community: migration, settlement and sects, Michael Dillon, Psychology Press, 1999, ISBN 978-0-7007-1026-3

 इन्हें भी देखें 
 हान चीनी

 सन्दर्भ 

श्रेणी:चीन की जातियाँ
श्याओ'अरजिंग

thumb|230px|श्याओ'अरजिंग लिखाई में चीनी भाषा में मानव अधिकारों की सार्वभौम घोषणा का प्रथम अनुच्छेद
thumb|230px|एक शब्दकोश का अंश जिसमें ऊपर चीनी भाषा में, बीच की पंक्ति में अरबी में और सबसे नीचे श्याओ'अरजिंग लिखाई में चीनी भाषा में शब्द
श्याओ'अरजिंग या श्याओजिंग (रोमन: Xiao'erjing; चीनी: 本经, अर्थ: 'बच्चों की लिखाई' या 'कमतर लिखाई') उस लिखावट को कहा जाता है जहाँ चीनी भाषा को अरबी लिपि के प्रयोग से लिखा जाए।Remapping the past: fictions of history in Deng's China, 1979 -1997, Howard Yuen Fung Choy, BRILL, 2008, ISBN 978-90-04-16704-9 यह चीन के उन मुस्लिम समुदायों द्वारा इस्तेमाल होती है जो चीनी या उस से मिलती भाषाएँ अपनी मातृभाषा के रूप में प्रयोग करते हैं। इनमें पूर्वी और मध्य चीन के हुई लोग प्रमुख हैं, लेकिन पश्चिम चीन के शिनजियांग प्रान्त के दोंगशियांग लोग और चिंग हई और गांसू प्रान्तों के सालार लोग भी हैं।

उर्दू, फ़ारसी और अरबी की तरह श्याओ'अरजिंग भी दाएँ से बाएँ लिखी जाती है, लेकिन उन भाषाओँ में जो मात्राओं को न लिखने की प्रथा है (जिसमें पाठक से सन्दर्भ देखकर मात्रा समझ जाने की उपेक्षा की जाती है) वह श्याओ'अरजिंग में नहीं है। उइग़ुर भाषा की तरह श्याओ'अरजिंग में भी इन मात्राओं को लिखने का कड़ा नियम है। संभव है कि चीनी में स्वरों के भारी महत्व की वजह से यह रिवायत शुरू हुई हो।

 इन्हें भी देखें 
 हुई लोग
 चीनी भाषा
 उइग़ुर भाषा

 सन्दर्भ 

श्रेणी:चीनी भाषा
श्रेणी:अरबी-फ़ारसी लिपियाँ
मांचु लोग

thumb|200px|एक मांचू जवान आदमी
मांचु या मान्चू (मांचु: , मान्जू; चीनी: 满族, मान्ज़ू; अंग्रेज़ी: Manchu) पूर्वोत्तरी चीन का एक अल्पसंख्यक समुदाय है जिनके जड़े जनवादी गणतंत्र चीन के मंचूरिया क्षेत्र में हैं। १७वीं सदी में चीन पर मिंग राजवंश सत्ता में था लेकिन उनका पतन हो चला था। उन्होंने मिंग के कुछ विद्रोहियों की मदद से चीन पर क़ब्ज़ा कर लिया और सन् १६४४ से अपना राजवंश चलाया, जो चिंग राजवंश कहलाता है।The Manchu Way: The Eight Banners and Ethnic Identity in Late Imperial China , Mark C. Elliott, Stanford University Press, 2001, ISBN 978-0-8047-4684-7, ... In 1644, the Manchus, a relatively unknown people inhabiting China's northeastern frontier, overthrew the Ming, Asia's mightiest rulers, and established the Qing dynasty ... इन्होनें फिर सन् १९११ की 'शिनह​ई क्रान्ति' तक शासन किया, जिसके बाद चीन में गणतांत्रिक व्यवस्था आरम्भ हो गई।

चीनी इतिहास में इस भूमिका के बावजूद, मांचु लोग नसल से चीनी नहीं हैं, बल्कि चीन के उत्तर में तुन्गुसी भाषाएँ बोलने वाले बड़े समुदाय की एक शाखा हैं। तीन सौ वर्षों के सांस्कृतिक संपर्क से और आधुनिक चीनी सरकारी नीतियों के कारण आधुनिक मांचु लोगों ने चीन के बहुसंख्यक हान चीनी समुदाय के बहुत तौर-तरीके अपना लिए हैं। अधिकतर मांचु लोग अब मांचु भाषा की बजाए चीनी भाषा बोलते हैं और मांचु को मातृभाषा के रूप में बोलने वाले अब बुज़ुर्ग हो चले हैं।China: a modern history, Michael Dillon, I.B.Tauris, 2010, ISBN 978-1-85043-582-2, ... However Manchu entered a period of decline and has virtually died out as a living language of China, even in the old Manchu lands of the northeast. A form of Manchu survives as the Xibo (Sibe) language ... सन् २०१० में चीन में मांचुओं की जनसँख्या १ करोड़ से ज़रा अधिक है, जिसके बूते पर वे चीन का तीसरा सबसे बड़ा समुदाय हैं, हालांकि १०० करोड़ की हान चीनी आबादी के सामने उनकी संख्या बहुत कम है।

 इन्हें भी देखें 
 मंचूरिया
 मांचु भाषा
 तुन्गुसी लोग
 तुन्गुसी भाषाएँ
 जुरचेन लोग

 सन्दर्भ 

श्रेणी:चीन की जातियाँ
श्रेणी:मान्छु
श्रेणी:मंचूरिया
श्रेणी:तुन्गुसी जातियाँ
श्रेणी:एशिया की मानव जातियाँ
मांचु भाषा

thumb|220px|तिब्बत के दलाई लामा के जेदरुओंग हुतुकतू नामक सेवक का राजचिह्न - जिसमें बीच में देवनागरी से मिलती तिब्बती लिपि में लिखा है और किनारों पर मांचु में, जो एक तुन्गुसी भाषा है
मांचु या मान्चु (मांचु: , मांजु गिसुन) पूर्वोत्तरी जनवादी गणतंत्र चीन में बसने वाले मांचु समुदाय द्वारा बोली जाने वाली तुन्गुसी भाषा-परिवार की एक भाषा है। भाषावैज्ञानिक इसके अस्तित्व को ख़तरे में मानते हैं क्योंकि १ करोड़ से अधिक मांचु नसल के लोगों में से सिर्फ ७० हज़ार ही इसे अपनी मातृभाषा के रूप में बोलते हैं। बाक़ियों ने चीनी भाषा को अपनाकर उसमें बात करना आरम्भ कर दिया है। मांचु भाषा की 'शिबे भाषा' नाम की एक अन्य क़िस्म चीन के दूर पश्चिमी शिनजियांग प्रान्त में भी मिलती है, जहाँ लगभग ४०,००० लोग उसे बोलते हैं। शिबे बोलने वाले लोग उन मांचुओं के वंशज हैं जिन्हें १६४४-१९११ ईसवी के काल में चलने वाले चिंग राजवंश के दौरान शिनजियांग की फ़ौजी छावनियों में तैनात किया गया था।Manchus & Han: ethnic relations and political power in late Qing and early republican China, 1861-1928 , Edward J. M. Rhoads, University of Washington Press, 2001, ISBN 978-0-295-98040-9

मांचु एक जुरचेन नाम की भाषा की संतान है। जुरचेन में बहुत से मंगोल और चीनी शब्दों के मिश्रण से मांचु भाषा पैदा हुई। अन्य तुन्गुसी भाषाओँ की तरह मांचु में अभिश्लेषण (अगलूटिनेशन) और स्वर सहयोग (वावल हार्मोनी) देखे जाते हैं। मांचु की अपनी एक मांचु लिपि है, जिसे प्राचीन मंगोल लिपि से लिया गया था। इस लिपि की ख़ासियत है की यह ऊपर से नीचे लिखी जाती है। मांचु भाषा में वैसे तो लिंग-भेद नहीं किया जाता लेकिन कुछ शब्दों में स्वरों के इस्तेमाल से लिंग की पहचान होती है, मसलन 'आमा' का मतलब 'पिता' है जबकि 'एमे' का मतलब 'माता' है।

 मांचु के लक्षणों का विवरण 
मांचु में अभिश्लेषण देखा जाता है, जहाँ शब्दों की मूल जड़ों में अक्षर और ध्वनियाँ जोड़कर उनके अर्थ में इज़ाफ़ा किया जाता है। उदहारण के लिए यह देखा जाता है 'एमबी', 'आम्बी' या 'इम्बी' जोड़ने से 'करने', 'आने' या किसी और प्रकार का सन्दर्भ आ जाता है:Manchu: a textbook for reading documents , Gertraude Roth Li, University of Hawaii Press, 2000, ISBN 978-0-8248-2206-4
 एजेन (अर्थ: राजा) → एजेलेम्बी (अर्थ: राज करना)
 जाली (अर्थ: चालाक/धोख़ेबाज़) → जालीदम्बी (अर्थ: धोख़ा देना)
 अचन (अर्थ: मिलन/विलय) → अचनम्बी (अर्थ: मिलना)
 गिसुन (अर्थ: शब्द) → गिसुरेम्बी (अर्थ: शब्द बनाना, यानि बोलना)
 एफ़िम्बी (अर्थ: खेलना) → एफ़िचेम्बी (अर्थ: इकठ्ठा खेलना)
 जिम्बी (अर्थ: आना) और अफ़म्बी (अर्थ: लड़ना) → अफ़नजिम्बी (अर्थ: लड़ने के लिए आना)

मांचु में स्वर सहयोग भी मिलता है, जिसमें किसी शब्द के अन्दर के स्वरों का आपस में मेल खाना ज़रूरी होता है। कुछ हद तक यह सभी अल्ताई भाषाओँ में देखा जाता है। मांचु में देखा गया ही कि लिंग में मामलों में शब्द के एक से ज़्यादा स्वरों को बदला जाता है:
 एमिले (मुर्ग़ी) → आमिला (मुर्ग़ा) - ध्यान दीजिये कि हिंदी के शब्द में केवल अंत का स्वर 'ई' से 'आ' बदला जबकि मांचु में दो जगह 'ए' को 'आ' बनाया गया
 हेहे (औरत) → हाहा (आदमी)
 गेन्गेन (कमज़ोर) → गान्गान (ताक़तवर)
 नेचे (साली/ननद, पति/पत्नी की बहन) → नाचा (साला/देवर/जेठ, पति/पत्नी का भाई)

 इन्हें भी देखें 
 मांचु लोग
 मांचु लिपि
 तुन्गुसी भाषाएँ

 सन्दर्भ 

श्रेणी:तुन्गुसी भाषाएँ
श्रेणी:चीन की भाषाएँ
श्रेणी:मान्छु
श्रेणी:मंचूरिया
श्रेणी:संकटग्रस्त भाषाएँ
श्रेणी:चीन की संकटग्रस्त भाषाएँ
श्रेणी:स्वर सहयोगी भाषाएँ
मांचु लिपि

thumb|100px|मांचु लिपि में 'मांचु' (मान्जु') शब्द लिखा हुआ
thumb|100px|एक पुरानी फ़्रांसिसी पुस्तक में मांचु वर्णमाला
मांचु लिपि पूर्वोत्तर एशिया में बासनी वाले मांचुओं की मांचु भाषा को लिखने के लिए प्रयोग किया जाता है। यह एक वर्णमाला भी है। ठीक ऐसी ही लिपि का प्रयोग सुदूर-पश्चिमी चीन के शिनजियांग प्रान्त में बसने वाले शिबू लोग भी अपनी भाषा (जो मांचु की एक अन्य क़िस्म है) के लिए करते हैं। यह लिपि प्राचीन मंगोल लिपि में थोड़ा फेर-बदल कर के ली गई है। इसकी एक बड़ी ख़ासियत है कि इसे ऊपर-से-नीचे की ओर लिखा जाता है और इसकी पंक्तियाँ बाएँ से दाएँ चलती हैं। तुलना के लिए देवनागरी में लिखी गई हिंदी को बाएँ-से-दाएँ लिखा जाता है और इसकी पंक्तियाँ ऊपर से नीचे चलती हैं। मांचु भाषा को भाषावैज्ञानिक ख़तरे में मानते हैं और मांचु लिपि अब ज़्यादा ऐतिहासिक ग्रंथों-किताबों, इमारतों और धार्मिक लिखाइयों पर ही नज़र आती है।Manchu: a textbook for reading documents , Gertraude Roth Li, University of Hawaii Press, 2000, ISBN 978-0-8248-2206-4

 इन्हें भी देखें 
 मांचु भाषा
 मांचु लोग
 मंगोल लिपि

 सन्दर्भ 

श्रेणी:लिपि
श्रेणी:वर्णमाला
श्रेणी:मान्छु
श्रेणी:मंचूरिया
मंगोल लिपि

thumb|150px|मंगोल लिपि में गुयुक ख़ान का सन् १२४६ का राजचिह्न
thumb|150px|इस सिक्के पर मंगोल लिपि में लिखा है कि यह 'रिन्छिन्दोर्जी ग​एख़ातू ने ख़ागान के नाम पर ज़र्ब किया'
मंगोल लिपि (मंगोल: ᠮᠣᠩᠭᠣᠯ ᠪᠢᠴᠢᠭ᠌, सिरिलिक लिपि: Монгол бичиг, मोंगयोल बिचिग), जिसे उईग़ुरजिन भी कहते हैं, मंगोल भाषा को लिखने की सर्वप्रथम लिपि और वर्णमाला थी। यह उईग़ुर भाषा के लिए प्रयोग होने वाली प्राचीन लिपि को लेकर विकसित की गई थी और बहुत अरसे तक मंगोल भाषा लिखने के लिए सब से महत्वपूर्ण लिपि का दर्जा रखती थी।The history and the life of Chinggis Khan: the secret history of the Mongols, Urgunge Onon, Brill Archive, 1990, ISBN 978-90-04-09236-5, ... The History was written in the Uighuro-Mongol (Uighurjin Mongol) script by Mongol scholars. Long before 1206 when the Mongol State adopted the Uighur script, a tribe called Naiman was already using the Uighur script for its alphabet ... सन् १६४६ में रूसी प्रभाव से मंगोल लिखने के लिए सिरिलिक लिपि का इस्तेमाल शुरू हो गया और धीरे-धीरे मोंगोल लिपि का प्रयोग ख़त्म होता चला गया। मूल रूप से मंगोल लिपि में शब्दों को ऊपर से नीचे लिखा जाता था, लेकिन आधुनिक युग में इसको अक्सर बाएँ-से-दाएँ लिखा जाने लगा है। कुछ अन्य भाषाओँ ने भी मंगोल लिपि को लेकर उस पर अपनी लिपियों को आधारित किया। इसकी एक बड़ी मिसाल मान्छु भाषा है जिसकी मान्छु लिपि इसी मंगोल लिपि पर आधारित थी। इसके अलावा शिबे (जो चीन के सुदूर-पश्चिम शिनजियांग प्रांत में बोली जाती है), ओइरत और एवेंकी ने भी अपनी लिपियाँ मंगोल लिपि से बनाई।

 इतिहास 
मंगोलों से पहले नायमन लोग (जो उईग़ुरों की तरह एक तुर्की जाति थे) उईग़ुर लिपि का प्रयोग पहले से कर रहे थे। सन् १२०४ में नायमनों के साथ मंगोलों के युद्ध किया और उसमें तातार-तोंगा नाम के एक उईग़ुर लेखक को बंदी बना लिया जो नायमन सरकार में कर-वसूली विभाग चलाने की ज़िम्मेदारी रखता था। उसी ने मंगोलों को उईग़ुर लिपि से अवगत कराया। कुछ सैंकड़ों सालों तक लिपि में कोई परिवर्तन नहीं हुआ, हालांकि यह लिपि मंगोल ध्वनियों को पूरी तरह दिखने में सक्षम नहीं थी। फिर धीरे-धीरे इस लिपि में मंगोल भाषा के लिए उचित नए अक्षरों को लाया गया। मंगोलों ने पुरानी लिपि को इस नई लिपि से अलग बताने के लिए उसे 'उईग़ुरजिन' का नाम दे दिया।The Uyghur transformation in medieval Inner Asia: From nomadic Turkic tradition to cultured Mongol administrators, Connor Joseph Bell, University of Louisville, ProQuest, 2008, ISBN 978-0-549-80795-7, ... The most notable of these was Tatar Tonga, a Uyghur in charge of the Naiman tax collection system ...

 संस्कृत के लिए प्रयोग और यूनिकोड 
मंगोलिया में और चीन के भीतरी मंगोलिया राज्य के मंगोल समुदाय में बौद्ध धर्म का ज़ोर है, जिस से उनका संस्कृत और तिब्बती भाषाओँ से धार्मिक सम्बन्ध रहा है। संस्कृत और तिब्बती स्वरों को लिखने के लिए मंगोल लिपि में कुछ अन्य अक्षर भी जोड़े गए थे। जब यूनिकोड में मंगोल लिपि जोड़ी गई तो उसमें इन विशेष अक्षरों का भी प्रबंध किया गया था। यूनिकोड में U+1800 से U+18AF तक की जगह मंगोल लिपि के लिए आरक्षित है।

 इन्हें भी देखें 
 मंगोल भाषा
 मान्छु लिपि
 उईग़ुर भाषा
 नायमन लोग
 सिरिलिक लिपि

 सन्दर्भ 

श्रेणी:लिपि
श्रेणी:वर्णमाला
इगोर पावलोव

thumb|right|इगोर पावलोव
इगोर पावलोव (Ihor Synowijowytsch Pawljuk); 1 जनवरी [1967] में Volhynia (यूक्रेन) एक यूक्रेनी लेखक .

 जीवन 
उनकी मां 10 दिनों में अपने जन्म के बाद निधन हो गया। वह अपने दादा और शहर से मां से अपनी दादी के घर में पले Chelm (पोलैंड)। 

उन्होंने सैन्य अकादमी में के में अध्ययन सेंट पीटर्सबर्ग, जहां उनके कैरियर के एक लेखक के रूप में शुरू किया। अपनी कविताओं में से कुछ के लिए सज़ा के रूप में, वह एक सजा के रूप में सजा सुनाई गई थी और टैगा कठिन काम में कुछ समय के लिए किया था। वहाँ वह अपने उसके यूक्रेनी मातृभूमि के लिए तरस से भरा काव्य जारी रखा। यह उसकी रिहाई तक चली.
वर्षों में 1986-1992 इगोर पावलोव में पत्रकारिता के संकाय में अध्ययन राष्ट्रीय विश्वविद्यालय (Lviv) और धार्मिक और एक ही शहर में प्रेस प्रसारण के लिए एक पत्रकार के रूप में काम किया।

1987 के बाद से वह Lviv में रहता है के बाद से, 2003 वह काम में कीव.

वह अंतरराष्ट्रीय साहित्य त्योहारों में एक भागीदार एस्टोनिया, जॉर्जिया, बेलारूस, अमेरिका पोलैंड में तुर्की .

उनके ग्रंथों में कई भाषाओं में अनुवाद किया गया है।

 निर्माण 
 काव्य 
 युवाओं के द्वीप (1990) Острови юності
 यहाँ से कोई हवा (1993) Нетутешній вітер
 अस्थि के लोग * आवाज (1994) Голос денного Місяця
 ग्लास मधुशाला (1995) Скляна корчма
 अनंत काल से एलर्जी (1999) Алергія на вічність
 मद (2002) Стихія
 पुरुष देवत्व (2002) Чоловіче ворожіння
 (या) फरिश्ता अंग्रेजी? (अंग्रेज़ी में Ihor Pavlyuk द्वारा कविता) (2004)
 शैलभूत (2005) Магма
 विद्रोह (2006) Бунт
 पिच (2007)  Камертон
 काव्य (2008) Лірика
 धुआँ में यूक्रेन (2009) Україна в диму
 स्ट्रैटोस्फियर (2010)  Стратосфера
 शरद ऋतु मकड़ी के जाले पकड़ना (2011) Ловлячи осінні павутинки
काला सागर पर एक उड़ान: चयनित कविताएँ (2019) A Flight over the Black Sea: Selected Poems 

 गद्य काम करता है 
 जीवनी कवियों के पेड़ जनजाति (2003) Біографія дерева племені поетів
 निषिद्ध फूल (2007) Заборонений цвіт

 गैर गल्प 
 कलाकार - शक्ति - प्रेस: विश्लेषण ऐतिहासिक-typological (1997) Митець - Влада - Преса: історико-типологічний аналіз
 निदान और झूठ के रोग का निदान: संचार के सिद्धांत में हमलों (2003) Діагностика і прогностика брехні: екскурси в теорію комунікації
 प्रेस में लेखक (2010) Письменники у пресі

 इन्हें भी देखें 
 यूरोपीय लेखक परिचय
 अंग्रेजी, हिंदी और यूक्रेनी भाषा में यूक्रेनी कविता की पत्रिका “Uyava Chronicle” (यूक्रेनी कविता का एक त्रिभाषी जर्नल)<ref>[https://uyavachronicle.wordpress.com/2023/10/26/ihor-pavlyuk/?fbclid=IwAR0QCAvoo8bsYsfvo-cIGkmK1xrGvVLY4E0mHsBxWIaPQ-NOz4MeuVxlt1Y Ihor Pavlyuk. We, a Poem by Ihor Pavlyuk. Translated from Ukrainian into English and Hindi by Kalpna Singh-Chitnis]</ref>
 इगोर हिंदी में पावलोव यूक्रेनी कवि की कविता

श्रेणी:साहित्यकार
नायमन लोग

thumb|230px|चंगेज़ ख़ान के मंगोल साम्राज्य से पहले १३वीं सदी में यूरेशिया के स्थिति - नायमन (Naiman) राज्य नक़्शे में दिख रहा है
नायमन या नायमन तुर्क या नायमन मंगोल (मंगोल: Найман ханлиг, नायमन ख़ानलिग) मध्य एशिया के स्तेपी इलाक़े में बसने वाली एक जाति का मंगोल भाषा में नाम था, जिनके कारा-ख़ितान के साथ सम्बन्ध थे और जो सन् ११७७ तक उनके अधीन रहे। मंगोल नाम होने के बावजूद, नायमानों को एक मंगोल जाति नहीं बल्कि एक तुर्की जाति माना जाता है।The Empire of the Steppes: A History of Central Asia , René Grousset, Rutgers University Press, 1970, ISBN 978-0-8135-1304-1, ... Although their name seems Mongol (naiman means eight in Mongolian), their system of titles is Turkic, and the Naiman may well be Mongolized Turks ... उस ज़माने में वे उईग़ुर और ख़ितानी लोगों की तरह बौद्ध धर्म और ईसाई धर्म की नेस्टोरियाई शाखा के अनुयायी हुआ करते थे।

सन् १२०३ में उनके ख़ान (जिसे तायान ख़ान कहते थे) का मंगोल सम्राट चंगेज़ ख़ान से युद्ध हुआ जिसमें वह मारा गया। तायान ख़ान का बेटा कुचलुग ख़ान अपने बचे-कुचे नायमन सैनिकों को लेकर कारा-ख़ितान के पास शरण मांगने गया। उसे सत्कार से पनाह दी गई और ख़ितान ख़ान ने अपनी बेटी की शादी भी उस से करवाई। कुचलुग ने एहसान-फरामोशी की और अपने ही ससुर के विरुद्ध षड्यंत्र रचकर उसे मरवा दिया और सत्ता पर क़ब्ज़ा कर लिया। उसके बाद वह अपने क्षेत्र के कुछ मुस्लिम शहरियों पर ज़ुल्म करने लगा जिस से विद्रोह भड़का और मंगोलों ने मौक़ा पाकर उसे हरा डाला।

इसके बाद नायमानों का राज तो ख़त्म हो गया लेकिन वे मंगोल साम्राज्य के कई भागों में बस गए। वर्तमान काल में कज़ाकिस्तान के लगभग ४ लाख लोग नायमन जाति के हैं। कुछ नायमन अफ़्ग़ानिस्तान में भी मिलते हैं, जहाँ वे हज़ारा समुदाय के भाग हैं और शेख़ अली वादी में रहते हैं।

 इन्हें भी देखें 
 तुर्की भाषाएँ
 मंगोल
 चंगेज़ ख़ान
 ख़ितानी लोग

 सन्दर्भ 

श्रेणी:तुर्की जातियाँ
श्रेणी:अफ़्गानिस्तान की जातियाँ
श्रेणी:मध्य एशिया का इतिहास
श्रेणी:मंगोलिया का इतिहास
ख़ितानी लोग

thumb|220px|ख़ितानी लोग शिकार के लिए पालतू चीलों का इस्तेमाल करते थे
thumb|220px|चंगेज़ ख़ान के मंगोल साम्राज्य से पहले १३वीं सदी में यूरेशिया के स्थिति - कारा-ख़ितान राज्य नक़्शे में दिख रहा है
ख़ितानी लोग (मंगोल: Кидан, किदान; फ़ारसी: , ख़िताई; चीनी: 契丹, चिदान) ४थी सदी ईसवी से मंगोलिया और मंचूरिया में बसने वाले एक मंगोल जाति के लोग थे। १०वीं सदी तक उन्होंने उत्तरी चीन के एक बड़े इलाक़े पर अपनी धाक जमा ली थी और लियाओ राजवंश स्थापित कर लिया था। सन् ११२५ में यह राजवंश ख़त्म हो गया और ख़ितानी पश्चिम की ओर कूच कर गए जहाँ उन्होंने कारा-ख़ितान नाम का राज्य बनाया। फिर सन् १२१८ में उनकी टक्कर मंगोल साम्राज्य से हुई जिसने उनका राज हमेशा के लिए समाप्त कर दिया।The empire of the Qara Khitai in Eurasian history: between China and the Islamic World , Michal Biran, Cambridge University Press, 2005, ISBN 978-0-521-84226-6

 ख़ितानी भाषा 
ख़ितानियों की अपनी ख़ितानी भाषा हुआ करती थी, जो एक मंगोल भाषा थी। अब यह विलुप्त हो चुकी है लेकिन इसके प्रभाव कुछ स्थानों पर अभी भी देखे जा सकते हैं।

 इन्हें भी देखें 
 कारा-ख़ितान
 लियाओ राजवंश
 मंगोल लोग
 ख़ितानी भाषा

 सन्दर्भ 

श्रेणी:मंगोलिया
श्रेणी:एशिया की मानव जातियाँ
श्रेणी:मंगोल जातियाँ
श्रेणी:मंगोल इतिहास
ख़ितानी भाषा

thumb|220px|कोरिया से मिला एक आइना जिसमें छोटी ख़ितानी लिपि में लिखावट है
thumb|220px|सन ९८६ की ऐक शिला जिसमें बड़ी ख़ितानी लिपि में लिखावट है
ख़ितानी भाषा मध्य एशिया में बोले जाने वाली एक विलुप्त भाषा थी जिसे ख़ितानी लोग बोला करते थे। यह भाषा सन् ३८८ से सन् १२४३ तक ख़ितानी राज्य व्यवस्था के लिए प्रयोगित थी। भाषा-परिवार के नज़रिए से इसे मंगोल भाषा-परिवार का सदस्य माना जाता है, हालांकि जब यह बोली जाति थी तब आधुनिक मंगोल भाषा अस्तित्व में नहीं थी। यह भाषा पहले ख़ितानियों के लियाओ राजवंश और फिर कारा-ख़ितान की राजभाषा रही। किसी ज़माने में कुछ भाषावैज्ञानिक समझते थे कि इसका मंगोल भाषा होने कि बजाए एक तुन्गुसी भाषा होना अधिक संभव है, लेकिन वर्तमान युग में लगभग सभी विद्वान इस एक मंगोल भाषा मानते हैं। क्योंकि यह भाषा काफ़ी अरसे तक उईग़ुर जैसी तुर्की भाषाओँ के संपर्क में रही, इसलिए इनमें शब्दों का आपसी आदान-प्रदान होता रहा।

 मंगोलों पर प्रभाव 
चंगेज़ ख़ान द्वारा स्थापित मंगोल साम्राज्य के शुरुआती चरणों में ख़ितानी और उईग़ुर भाषाओँ का उस साम्राज्य पर गहरा असर पड़ा।Encyclopaedic ethnography of Middle-East and Central Asia: A-I, Volume 1 , Global Vision Publishing Ho, 2005, ISBN 978-81-8220-062-3, ... The most marked influence in the empire's early decades was exercised by the Uyghurs and the Khitans. The Mongols speedily adopted both the Uyghur alphabet for the writing of Mongolian ... The Khitans were probably even more influential. during the initial stages of the empire's administrative evolution, the most important all-purpose Mongol official was the darughaci ... उस समय के कुछ ख़ितानी शब्द आधुनिक हिंदी तक में पहुँच गए हैं, जैसे कि 'दरोग़ा'।

 लिपि 
ख़ितानी भाषा लिखने के लिए दो बिलकुल अलग लिपियों का प्रयोग किया जाता था, हालांकि दोनों ही चीनी लिपि पर आधारित थी। एक को बड़ी ख़ितानी लिपि कहा जाता था और दूसरी को छोटी ख़ितानी लिपि।

 इन्हें भी देखें 
 मंगोल भाषाएँ
 ख़ितानी लोग
 तुन्गुसी भाषाएँ

 सन्दर्भ 

श्रेणी:मंगोल भाषाएँ
श्रेणी:विलुप्त भाषाएँ
अडालज वाव

right|thumb|300px|अडालज की बावड़ी का कुएँ वाला भाग
अडालज की बावड़ी (गुजराती : अडालजनी वाव) एक सीढ़ीदार कुँआ (बावड़ी) है जो गुजरात के अडालज नामक गाँव में है। दूर-दराज से बड़ी संख्या में लोग इस कुएं को देखने आते रहते हैं। वास्तव में यह एक बड़े भवन के रूप में निर्मित है। भारत में इस तरह के कई सीढ़ीनुमा कूप हैं।

अडालज गाँव गांधीनगर जिले के दक्षिण-पश्चिम में स्थित है और गांधीनगर से मात्र 5 किलोमीटर की दूरी पर है। अहमदाबाद से इसकी दूरी 18 किमी है। यह छोटा सा गाँव प्राचीन काल में 'दांडई देश' नाम से जाना जाता था।
यह पहली मंज़िल पर लगे संमरमर के पत्थर पर संस्कृत में लिखे आलेख से मालूम होता है कि इसे १४९९ में रानी रुदाबाई ने अपने पति की याद में बनवाया था.वह राजा वीरसींह की पत्नी थीं.

यह वाव पाँच मंज़िला है और अष्टभुजाकार बना हुआ है।
वास्तुकला का नायाब नमूना यह ढाँचा १६ स्तंभों पर खड़ा है।
सूरज की रोशनी सीधा दीवारों पर सिर्फ़ थोड़े समय के लिए ही पड़ती 
है इसीलिए बाहर से भीतर का तापमान ६ डिग्री कम रहता है  # Adalaj ki vav Jaya prakar ki he.

 इन्हें भी देखें
रानी की वाव (पाटण, गुजरात)
चाँद बावड़ी

 बाहरी कड़ियाँ
अदालज वाव (भारत दर्शन)

श्रेणी:गुजरात के गाँव
श्रेणी:अहमदाबाद
श्रेणी:बावड़ी
श्रेणी:गुजरात में स्थापत्य
राष्ट्रीय डिजाइन और उत्पाद विकास केन्द्र

राष्ट्रीय डिजाइन और उत्पाद विकास केन्द्र (national Centre for Design and Product Development / एनसीडीपीडी) की स्थापना 1999 में भारत सरकार के वस्त्र मंत्रालय के विकास आयुक्त (हस्तशिल्प) द्वारा की गई थी। राष्ट्रीय डिजाइन और उत्पाद विकास केन्द्र बोर्ड का प्रतिनिधित्व प्रतिष्ठित निर्यातक, नीति-निर्धारक और व्यापार तथा उद्योग के प्रतिष्ठित व्यक्ति करते हैं। भारत सरकार के वस्त्र मंत्रालय के विकास आयुक्त (हस्तशिल्प) एनसीडीपीडी के पदेन अध्यक्ष होते हैं। यह केन्द्र सदस्य आधारित संस्था है जो प्रमुख तौर पर हस्तशिल्प क्षेत्र का प्रतिनिधित्व करती है। डिजाइन/उत्पाद विकास और प्रौद्योगिकी के कार्यक्षेत्रों में ठोस माल क्षेत्र के अंतर को पूरा करने के उद्देश्य के साथ इसकी शुरुआत की गई थी। समूहों के लिए पैन इंडिया आधार पर डिजाइन और उत्पाद विकास गतिविधियों को पूरा करने के लिए यह केन्द्र विकास आयुक्त (हस्तशिल्प) के करीबी सानिध्य में कार्य करता है। इस केन्द्र के तहत बहुत सारे राष्ट्रीय और अंतर-राष्ट्रीय डिजाइनर विशेषीकृत डिजाइन/उत्पाद सेवाओं की संपूर्ण श्रेणी प्रदान करने के लिए कार्यरत है।

सेवाएं डिजाइन और उत्पाद विकास, प्रदर्शनी डिजाइन, ग्राफिक-डिजाइन और पैकेज डिजाइन जैसे कई क्षेत्रों में यह केन्द्र अपनी सेवाएं प्रदान करता है। इसके अतिरिक्त एनसीडीपीडी सतत आपूर्ति प्रबंधन श्रृंखला का सृजन भी करता है। एनसीडीपीडी में गुणवत्ता और प्रौद्योगिकी उन्नयन के साथ ही डिजाइनरों की मदद से डिजाइनों को उत्पादों में तब्दील भी किया जाता है। डिजाइन केन्द्रों, उत्पाद केन्द्रों/संकुलों पर डिजाइन बैंक की स्थापना के जरिए एनसीडीपीडी ढांचागत सहयोग प्रदान करता है। डिजाइन और उत्पाद विकास को बढ़ावा देने के लिए यह औद्योगिक समूहों को शुरु से अंत तक डिजाइन सेवाएं प्रदान करता है। इस केन्द्र में बडे पैमाने पर उत्पादन के लिए मूलभूत कार्यों में मशीनीकरण के लिए तकनीकी सहायता भी उपलब्ध है।

 उद्देश्य 
निम्नलिखित उद्देश्यों की पूर्ति करना एनसीडीपीडी का लक्ष्य है

 अंतर-राष्ट्रीय खरीदारों की बदलती हुई पसंद और डिजाइन अवधारणाओं को पूरा करना।
 हस्तशिल्प निर्यातक समुदाय को डिजाइनों के बारे में बदलते हुए प्रचलन और आगे आने वाले बदलावों के संबंध में नियमित तौर पर समय-समय पर जानकारी उपलब्ध कराना।
 भारतीय डिजाइनों की विशिष्टता का सृजन और इसे सुदृढ़ बनाना
 प्रौद्योगिकी के क्षेत्र में होने वाली आधुनिक तकनीकों के बदलते वैश्विक परिदृश्य के बारे में अद्यतन जानकारी उपलब्ध कराना।
 उत्पाद विकास और उन्नयन गुणवत्ता को समर्थन देना।
 
 भविष्य के लिए रणनीतियां 

 नवीन उत्पाद श्रृंखला

 सौ से भी अधिक नवीन उत्पाद श्रृंखला को प्रस्तुत करना।

 स्थापित उत्पाद समूहों को नवीन बाज़ारों में शुरु करना।

 उत्पाद श्रृंखला में विविधता लाना

 सजावटी उपकरणों के रूप में भारतीय हस्तशिल्प को बढ़ावा देना

 गिफ्ट के रूप में हस्तशिल्प की अवधारणा को बढ़ावा देना

 डिजाइन की प्रमुखता के साथ अभिनव उत्पाद समूह

 गुणवत्ता में सुधार लाना

 वैधानिक आवश्यकताएं/फैक्टरी अनुपालन/सामाजिक अंकेक्षण/प्रमाणपत्रों

 परीक्षण और फैक्टरी प्रमाणन/क्रय-विक्रय और समर्थन सेवाएं

 बाहरी कड़ियाँ 
 राष्ट्रीय डिजाइन और उत्पाद विकास केन्द्र का जालघर (अंग्रेजी में)

श्रेणी:भारत सरकार
श्रेणी:डिज़ाइन
पनवेल

पनवेल (Panvel) भारत के महाराष्ट्र राज्य के रायगढ़ ज़िले में स्थित एक नगर है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458

 विवरण 
पनवेल को कोंकण प्रादेशिक क्षेत्र का प्रवेशद्वार भी माना जाता है। इसकी सीमा नवी मुंबई से लगी है, जो कि थाने की सीमा से सटा है। पनवेल मुंबई पुणे द्रुतगामी मार्ग पर स्थित है। मुंबई से इसकी दुरी 21 किमी है। पनवेल रायगड़ का सबसे विकसित तथा अधिक जनसंख्या वाला शहरी क्षेत्र है। पनवेल शहर पनवेल तालुका का मुख्यालय है, जिसमें लगभग 1000 गांव आते हैं। पनवेल क्षेत्र के विकास और रखरखाव के लिये जिम्मेदार दो संस्था है एक पनवेल म्युनिसीपल कार्पोरेशन (पी एम सी) और सिडको (सिटी एण्ड अर्बन डेव्प्लपमेन्ट कार्पोरेशन)। पनवेल के अंतर्गत आनेवाले गांव और ग्रामीण क्षेत्र रायगड़ जिला परिषद द्वारा शासित होते है।

 भुगोल 
गाढी नदी के किनारे बसा है पनवेल (गाढी नदी ही बाद में पनवेल क्रीक में परिवर्तित हो जाती है)।

 जनसंख्या 
2001 की भारतीय जनगणना के अनुसार, पनवेल की अबादी 204,336 थी। जिसमें पुरुषो का प्रतिशत 53 और महिलाओं का 47 था। पनवेल की औसत साक्षरता 78 प्रतिशत था, जो कि राष्ट्रिय औसत 59.5% से ऊँचा है। पनवेल में 13 % जनसंख्या 6 वर्ष से नीचे थी, पुरुष साक्षरता 81% तथा महिला साक्षरता 74 % है।

 इन्हें भी देखें 
 नवी मुम्बई
 रायगढ़ ज़िला, महाराष्ट्र

 सन्दर्भ 

श्रेणी:रायगढ़ ज़िला, महाराष्ट्र
श्रेणी:महाराष्ट्र के शहर
श्रेणी:रायगढ़ ज़िले, महाराष्ट्र के नगर
श्रेणी:नवी मुम्बई के नोड
श्रेणी:पनवेल
तुंगुसी लोग

thumb|230px|सन् १९१५ में खींची गई कुछ मान्छु लोगों की तस्वीर
thumb|230px|तुंगुसी भाषाओँ के फैलाव का नक़्शा
तुंगुसी लोग उत्तर-पूर्वी एशिया की उन जातियों को कहा जाता है जिनकी मातृभाषा तुंगुसी भाषा-परिवार की सदस्य हो। यह लोग साइबेरिया, मंचूरिया, कोरिया और मंगोलिया के क्षेत्रों में पाए जाते हैं, हालांकि कुछ तुंगुसी समुदाय इस क्षेत्र से भाहर भी मौजूद हैं। इनका नाम साइबेरिया के 'तुंगुस्का' नामक एक इलाक़े से पड़ा है।The peoples of the USSR: an ethnographic handbook , Ronald Wixman, M.E. Sharpe, 1984, ISBN 978-0-87332-506-6, ... Tungusic Peoples Col. des. for the peoples who speak languages that belong to the Tungusic division of the Tunguso-Manchu branch of the Uralo-Altaic language family ...Lectures on the science of language: delivered at the Royal Institution of Great Britain, Friedrich Max Müller, Longmans Green, 1866, ... Tungusic Class. The Tungusic branch extends from China northward to Siberia and westward to 113°, where the river Tunguska partly marks its frontier. The Tungusic tribes in Eastern Siberia are under Russian sway ...

 जातियाँ 
तुंगुसी लोगों की कुछ जातियाँ यह हैं:
 एवेंक लोग
 एवेन लोग
 कोरियाई लोग
 जुरचेन लोग (जो मान्छु लोगों का १६वीं सदी से पहले नाम हुआ करता था)
 मान्छु लोग
 नेगिदाल लोग
 नानी लोग
 ओरोच लोग
 ओरोक लोग
 ओरोचेन लोग
 उदेख़े लोग (जिन्हें 'उदेगे लोग' भी कहा जाता है)
 उल्च लोग
 शिबे लोग, जो शिनजियांग प्रांत में बसने वाली मान्छु लोगों की एक शाखा है

इन सब में मान्छु लोगों का समुदाय सब से बड़ा है और इनकी आबादी लगभग १ करोड़ है।

 कुछ चुनिंदा चित्र 

 इन्हें भी देखें 
 तुंगुसी भाषाएँ
 मान्छु लोग
 एवेंक लोग

 सन्दर्भ 

श्रेणी:तुन्गुसी जातियाँ
श्रेणी:एशिया की मानव जातियाँ
श्रेणी:तुन्गुसी भाषाएँ
डिजिटल मीडीया रीसीवर

thumb|300px|नेटवर्क में डिजिटल मीडीया रीसीवर के कार्य करने का उदाहरण
डिजिटल मीडीया रीसीवर एक उपकरण है जो घर में मनोरंजन के साधन के रूप में काम आता है। इसका उपयोग घर में मौजुद कंप्युटर में से गाने, संगित, वीडियो व चित्रों को टेलिविज़न पर देखने के लिए होता है।
रेंडियर

thumb|केबनेकाइजे घाटी, लैपलैण्ड, स्वीडन में रेंडियर
thumb|220px|दुनिया में रेंडियर का फैलाव
thumb|220px|अलास्का में एक रेंडियर
रेंडियर या कैरिबू पृथ्वी से सुदूर-उत्तर के बर्फ़ीले आर्कटिक और उपार्कटिक इलाक़ों में मिलने वाली एक हिरण की नस्ल है। वैसे तो इनकी आबादी इतनी है कि इस जानवर के विलुप्त होने का कोई ख़तरा नहीं लेकिन इसकी कुछ क़िस्में संकट में हैं और एक या दो तो हमेशा के लिए ख़त्म हो चुकी हैं। रेंडियर के रंग और अकार स्थान के अनुसार अलग-अलग होते हैं। नर और मादा दोनों के सींग होते हैं, हालांकि नर के बड़े होते हैं। कुछ क़िस्में ऐसी भी हैं जिनमें मादाओं के सींग नहीं होते।

इन उत्तरी क्षेत्रों में रहनी वाली बहुत-सी जातियों के लिए रेंडियर एक बहुत ही महत्वपूर्ण पशु है। वे इनका शिकार भी करते हैं और कुछ जातियों ने (जैसे कि रूस के एवेंकों ने) तो इन के पालन को भी अपनी समाज व्यवस्था का हिस्सा बनाया हुआ है। वे इनका दूध पीते हैं, इनका मांस खाते हैं, इनकी खाल के कपड़े-जूते पहनते हैं और इन्हें अपनी स्लेजों (बर्फ़ पर फिसलकर चलने वाले वाहन) को खींचने के लिए प्रयोग करते हैं। बहुत से ऐसे समुदायों में तो रेनडियरों का धार्मिक महत्व भी होता है।The reindeer people: living with animals and spirits in SiberiaMariner books, Piers Vitebsky, Houghton Mifflin Harcourt, 2006, ISBN 978-0-618-77357-2 रेंडियर लाइकेन भी खाते हैं और पेड़ों के पत्ते भी।

 अन्य भाषाओँ में 
अंग्रेज़ी में 'रेंडियर' को 'reindeer' और 'कैरिबू' को 'caribou' लिखा जाता है। अमेरिका और कनाडा में 'कैरिबू' नाम प्रचलित है, जबकि बाकी स्थानों पर 'रेंडियर'। रूसी भाषा में 'रेंडियर' को 'सॅवॅरन्यी ओलेनी' (Северный олень) यानि 'उत्तरी हिरण' कहते हैं (इसमें 'ऍ' की मात्रा के उच्चारण पर ध्यान दें क्योंकि यह 'ए' और 'ऐ' से ज़रा भिन्न है)।Heritage of the Russian Arctic: research, conservation, and international co-operation, Barwold S. Ebbinge, P. S. Tomkovich, Ministerie van Landbouw, Ecopros, 2000, ISBN 978-5-88621-057-6, ... Severny olen' (The Reindeer) ...

 इन्हें भी देखें 
 हिरण

 सन्दर्भ 

श्रेणी:हिरण
श्रेणी:साइबेरिया
श्रेणी:यूरोप के स्तनधारी
श्रेणी:एशिया के स्तनधारी
श्रेणी:उत्तर अमेरिका के स्तनधारी
जुरचेन लोग

thumb|220px|चंगेज़ ख़ान के मंगोल साम्राज्य से पहले १३वीं सदी में यूरेशिया के स्थिति - पूर्वोत्तर में पीले रंग में जुरचेनों के जिन राजवंश का इलाक़ा दिख रहा है
thumb|220px|एक जुरचेन योद्धा
जुरचेन लोग (जुरचेनी: जुशेन; चीनी: 女真, नुझेन) उत्तर-पूर्वी चीन के मंचूरिया क्षेत्र में बसने वाली एक तुन्गुसी जाति थी।The Cambridge History of China, Volume 9 , Willard J. Peterson, Cambridge University Press, 2002, ISBN 978-0-521-24334-6, ... Manchuria's main ethnic group was the Jurchens, a people who in the twelfth century had established the Chin dynasty (1115-1234). The name Jurchen itself dates back at least to the beginning of the tenth century ... वैसे यह विलुप्त तो नहीं हुई लेकिन १७वीं सदी में उन्होने अपने आप को मान्छु लोग बुलाना शुरू कर दिया और वही उनकी पहचान बन गई। जुरचेनों ने जिन राजवंश की स्थापना की थी जिसने चीन के कुछ हिस्से पर सन् १११५ से १२३४ के काल में शासन किया लेकिन जिसे सन् १२३४ में मंगोल आक्रमणों ने नष्ट कर दिया।Voyages in World History, Valerie Hansen, Kenneth R. Curtis, Cengage Learning, 2008, ISBN 978-0-618-07720-5, ... Dynasty of the Jurchen people of Manchuria that ruled north China from 1127 to 1234, when the Mongols defeated their armies ...

 इतिहास 
प्राचीनकाल के मंचूरिया में एक मोहे नामक तुन्गुसी जाति रहती थी जिनका कोरिया के बाल्हे राज्य के साथ पहले लड़ाई-झगड़ा था लेकिन जो फिर उसके अधीन हो गए। जुरचेन इन्ही मोहे लोगों के वंशज माने जाते हैं। ११वीं सदी तक जुरचेन ख़ितानी लोगों के लियाओ राजवंश के अधीन हो गए। सन् १११५ में जुरचेनों में एक सक्रीय नेता उभरा जिसका नाम 'वनयन अगुदा' था। उसने जुरचेनों को एक किया और सत्ता पर क़ब्ज़ा कर के जिन राजवंश (१११५–१२३४) शुरू किया। चीनी भाषा में इसका अर्थ 'सुनहरा राजवंश' निकलता है। वनयन अगुदा अपना राज्याभिषेक करवा कर अपना नया नाम 'सम्राट ताईज़ु' रखा। जुरचेन अब ख़ितानियों से आज़ाद हो गए। उन्होंने हान चीनियों के सोंग साम्राज्य को दक्षिण दिशा में खदेड़ दिया और उत्तरी चीन के बड़े भूभाग पर नियंत्रण कर लिया। सोंग राजवंश दक्षिणी इलाक़ों में दक्षिणी सोंग राजवंश के नाम से टिक गया और उनमें और जुरचेनों में झड़पें चलती रहीं। सन् ११८९ के बाद जिन राजवंश दो-तरफ़ा युद्धों में फँस गया - दक्षिण में सोंग के साथ और उत्तर में मंगोलों के साथ। वे थकने लगे और सन् १२३४ में मंगोल हमलावरों ने इनके राज को पूरी तरह ख़त्म कर डाला।

 एक नई मान्छु पहचान 
सन् १५८६ से लेकर एक तीस साल के अरसे तक एक नुरहाची नामक एक जुरचेन सरदार ने जुरचेन क़बीलों को फिर से एकता के सूत्र में बांधना शुरू किया। उसके बेटे (हुंग ताईजी) ने आगे चलकर इस समुदाय का नाम 'मान्छु' रखा। यही नीव थी जिसपर बाद में चलकर मान्छुओं ने चीन में अपना चिंग राजवंश स्थापित किया।

 इन्हें भी देखें 
 जिन राजवंश (१११५–१२३४)
 मान्छु लोग
 तुन्गुसी लोग
 नुरहाची
 लियाओ राजवंश

 सन्दर्भ 

श्रेणी:मान्छु
श्रेणी:मंचूरिया
श्रेणी:तुन्गुसी जातियाँ
श्रेणी:विलुप्त मानव जातियाँ
श्रेणी:चीन का इतिहास
अइसिन गियोरो

thumb|240px|मान्छु लिपि में लिखा 'अइसिन गियोरो'
अइसिन गियोरो (चीनी: 愛新覺羅, अंग्रेज़ी: Aisin Gioro) उन मान्छु सम्राटों का ख़ानदानी नाम था जिन्होंने चिंग राजवंश के काल में चीन पर राज किया था। अइसिन गियोरो के घराने का राज चीन पर सन् १९११ की शिनहई क्रान्ति तक रहा जिसके बाद चीन एक गणतांत्रिक प्रणाली की तरफ चला गया।

 नाम का विवरण 
मान्छु भाषा में 'अइसिन' शब्द का अर्थ सोना (धातु) होता है। 'गियोरो' मंचूरिया में एक जगह का नाम है। मान्छु रिवाज़ में परिवारों को पहले उनके 'हाला' (यानि क़बीले) के नाम से और फिर उनके 'मुकुन' (यानि नज़दीकी परिवार) के नाम से जाना जाता है। 'अइसिन गियोरो' में 'अइसिन' इस परिवार का 'मुकुन' था और 'गियोरो' उसका 'हाला' था। गियोरो क़बीले में और भी परिवार थे, मसलन 'इरगेन गियोरो' परिवार, 'सुसु गियोरो' परिवार और 'सिरिन गियोरो' परिवार।The Manchus , Pamela Kyle Crossley, Wiley-Blackwell, 2002, ISBN 978-0-631-23591-0

 इन्हें भी देखें 
 नुरहाची
 चिंग राजवंश
 मान्छु लोग

 सन्दर्भ 

श्रेणी:मान्छु
श्रेणी:मंचूरिया
नुरहाची

thumb|240px|नुरहाची
नुरहाची (मान्छु:  30px,nurgaci ; चीनी: 努尔哈赤, अंग्रेज़ी: Nurhaci; जन्म: सन् १५५९; देहांत: ३० सितम्बर १६२६) एक प्रसिद्ध जुरचेन ख़ान (सरदार) था जिसने १६वीं शताब्दी के अंत में मंचूरिया के जुरचेन क़बीलो को एकत्रित किया और शक्तिशाली बनाया। अपने जीवनकाल में उसने आधुनिक चीन के उत्तर-पूर्वी लियाओनिंग प्रान्त के क्षेत्र पर क़ब्ज़ा कर लिया जहाँ से उसके वंशजों ने आगे चलकर पूरे चीन पर फैलकर चिंग राजवंश के नाम से अपना राज चलाया। नुरहाची अइसिन गियोरो परिवार का सदस्य था और उसने सन् १६१६ से १६२६ में अपनी मृत्यु तक शासन किया। मान्छु भाषा के लिए मान्छु लिपि को बनवाने का श्रेय भी नुरहाची को ही दिया जाता है।The Cambridge History of China, Volume 9 , Willard J. Peterson, Cambridge University Press, 2002, ISBN 978-0-521-24334-6, ... In 1599 he had two of his advisors create what became the Manchu script by adapting the Mongolian alphabet ...

 इन्हें भी देखें 
 चिंग राजवंश
 मान्छु लोग
 जुरचेन लोग
 अइसिन गियोरो

 सन्दर्भ 

श्रेणी:मान्छु
श्रेणी:मंचूरिया
श्रेणी:चीन का इतिहास
बाइनरी ट्री

thumb|right|उदाहरण - बाइनरी ट्री
कम्प्यूटर या संगडक विज्ञान में, बाइनरी ट्री एक ट्री डाटा स्ट्रक़चर है। इस ट्री की मुख्य विशेषता यह है की, इसमें प्रत्येक नोड के अधिकतम दो और निम्नतम शून्य चिल्ड्रेन होते हैं।

बाइनरी ट्री एक जड़ आधारित (rooted tree) ट्री है। इसमें प्रत्येक नोड की अधिकतम बाहय शाखा दो होती है। इन चिल्ड्रेन को लेफ्ट और राइट चाइल्ड के नाम से जानते हैं। जिन नोड के चाइल्ड नोड होते है, उन्हें पेरेंट नोड कहते हैं। 

बाइनरी ट्री को निर्देशित (directed) एवं अनिर्दिष्ट (undirected) दोनों तरीकों से प्रदर्शित कर सकते हैं। यदि छैतिज (horizon) तरीके से ट्री को प्रदर्शित कर रहें है तो इसे निर्देशित (directed) ट्री से प्रदर्शित करते हैं। और यदि बाइनरी ट्री को उर्ध्वाधर (vertical) प्रदर्शित का रहें है, तो इसे अनिर्दिष्ट (undirected) ट्री से प्रदर्शित करेंगे।

सन्दर्भ
श्रेणी:संगणक अभियान्त्रिकी
सुखोई एसयू-३०

सुखोई एसयू-३० () एक रुसी लढाकू विमान है। यह सुखोई एविएशन कॉरपोरशन द्वारा निर्मित है। यह वायु से वायु एवं वायु से धरती पर आक्रमण करने में सक्षम है। भारत, चीन, रूस वेनेजुएला और मलेशिया इसके प्रमुख उपयोगकर्ता हैं। 

 सन्दर्भ 

श्रेणी:लड़ाकू विमान
श्रेणी:भारतीय वायुसेना के विमान
श्रेणी:सुखोई विमान
श्रेणी:रूस के विमान
मिकोयान मिग-27

मिकोयान मिग-27 (, ) एक रुसी लड़ाकू विमान है। मूल रूप से इसे सोवियत संघ में मिकोयान-गुरेविच ब्यूरो द्वारा डिज़ाइन और निर्मित किया गया था।  बाद में लाइसेंस पर भारत में हिंदुस्तान एयरोनॉटिक्स द्वारा बहादुर विमान के रूप में भी इसे निर्मित किया गया था। यह मिकोयान-गुरेविच मिग-23 लड़ाकू विमानों पर आधारित है लेकिन मिग-23 के विपरीत यह एयर-टू-ग्राउंड हमले करने के लिए अनुकूलित है। मिग-27 का रूस के बाहर व्यापक उपयोग नहीं देखा गया है। चूंकि ज्यादातर देशों ने मिकोयान-गुरेविच मिग-23बीएन और सुखोई एसयू-22 का विकल्प चुना है। यह ग्राउंड अटैक की भूमिका में भारतीय, कज़ाख और श्रीलंका के एयर फोर्स मे अभी भी सेवा में मे बना हुआ है। सभी रूसी और यूक्रेनी मिग-27 सेवानिवृत्त हो चुके हैं।

ऑपरेटर्स
thumb|350px|मिग-27 के ब्लू में वर्तमान ऑपरेटर (लाल में पूर्व ऑपरेटर्स)।
thumb|भारतीय वायु सेना आधार शिविर में मिग-27 का उन्नयन किया।

 भारतीय वायु सेना 165 मिग-27एम लाइसेंस प्राप्त हिंदुस्तान एरोनॉटिक्स द्वारा बनाए गए। 2015 तक कुल 87 उन्नयन मिग-27एमएल सक्रियList of active Indian military aircraft
 
 कजाक एयर और वायु रक्षा बल"World Air Forces 2013".  Flightglobal.com, 11 December 2012.

 रूसी वायु सेना

पूर्व ऑपरेटर्स

 सोवियत वायु सेना
 सोवियत नौसेना
 
 श्रीलंका वायु सेना

 यूक्रेनी वायु सेना

विशेष विवरण
thumb|300px|मिग-27

इन्हें भी देखें

 सन्दर्भ 

श्रेणी:भारतीय वायुसेना के विमान
श्रेणी:लड़ाकू विमान
श्रेणी:मिकोयान विमान
श्रेणी:सोवियत संघ के विमान
श्रेणी:विकिपरियोजना वैमानिकी
मिकोयान मिग-29

मिकोयान मिग-29 (, ) एक रुसी लडाकू विमान है।

विशेष विवरण
thumb|400px|मिग-29 की स्कीमैटिक्स (रूसी वायु सेना)

इन्हें भी देखें

 सन्दर्भ 

श्रेणी:लड़ाकू विमान
श्रेणी:भारतीय वायुसेना के विमान
श्रेणी:मिकोयान विमान
श्रेणी:सोवियत संघ के विमान
श्रेणी:विकिपरियोजना वैमानिकी
मिकोयान-गुरेविच मिग-21

मिकोयान-गुरेविच मिग-21 (,) एक सुपरसोनिक लड़ाकू जेट विमान है जिसका निर्माण सोवियत संघ के मिकोयान-गुरेविच डिज़ाइन ब्यूरो ने किया है। इसे "बलालैका" के नाम से बुलाया जाता था क्योंकि यह रुसी संगीत वाद्य ऑलोवेक (हिन्दी: पेन्सिल) की तरह दीखता था।

चार महाद्वीपों के लगभग 60 देशों ने मिग-21 उड़ाया है, और यह अपनी पहली उड़ान के छह दशक बाद भी कई देशों की सेवा कर रहा है। इसने विमानन रिकॉर्ड स्थापित किया, विमानन इतिहास में सबसे अधिक उत्पादित सुपरसोनिक जेट विमान बन गया, कोरियाई युद्ध के बाद सबसे अधिक उत्पादित लड़ाकू विमान और, पहले, किसी भी लड़ाकू विमान का सबसे लंबे समय तक उत्पादन चलने वाला विमान बन गया।

विशेष विवरण
thumb|मिकोयान-गुरेविच मिग-21

इन्हें भी देखें
 

 सन्दर्भ 

बाहरी कड़ियाँ
एनडीटीवी मिकोयान-गुरेविच मिग-21 का वृत्तचित्र

श्रेणी:लड़ाकू विमान
श्रेणी:भारतीय वायुसेना के विमान
श्रेणी:विकिपरियोजना वैमानिकी
लॉकहीड मार्टिन एक्स-44 मैंटा

{|
लॉकहीड मार्टिन एक्स-44 मैंटा () एक अमेरिकी प्रयोगात्मक लडाकू विमान था।

श्रेणी:लड़ाकू विमान